RESOLUCIÓN do 11 de xuño de 2019 pola que se amplían e redistribúen os créditos orzamentarios existentes para a concesión das axudas previstas na Resolución do 28 de decembro de 2018 pola que se establecen as bases reguladoras para a concesión, en réxime de concorrencia competitiva, de subvencións a proxectos novos de dinamización do Xacobeo 2021 dentro do programa O teu Xacobeo, e se procede á súa convocatoria para os anos 2019 e 2020.
Axencia Turismo de Galicia — III. Outras disposicións — 14/06/2019

O 14 de xaneiro de 2019 publicouse no
Diario Oficial de Galicia
núm. 9, a Resolución do 28 de decembro de 2018 pola que se establecen as bases reguladoras para a concesión, en réxime de concorrencia competitiva, de subvencións a proxectos novos de dinamización do Xacobeo 2021 dentro do programa O teu Xacobeo e se procede á súa convocatoria para os anos 2019 e 2020.
Tal e como consta na parte expositiva da citada resolución, o financiamento desta convocatoria faise con cargo aos orzamentos da Axencia de Turismo de Galicia para os anos 2019 e 2020.
No artigo 3.1 das citadas bases reguladoras prevese que as subvencións obxecto da devandita convocatoria se financiarán para o ano 2019 cun crédito total de 1.316.668 € e para o ano 2020 cun crédito total de 683.332 €, distribuído nas seguintes aplicacións orzamentarias en función das distintas liñas de solicitantes previstas:
– Na liña 1, 583.334 € para o ano 2019 e 291.666 € para o ano 2020, con cargo á aplicación 11.A2 761A 760.0.
– Na liña 2, 533.334 € para o ano 2019 e 291.666 € para o ano 2020, con cargo á aplicación 11.A2 761A 770.0.
– Na liña 3, 200.000 € para o ano 2019 e 100.000 € para o ano 2020, con cargo á aplicación 11.A2 761A 781.0.
O artigo 3.2 prevé a posibilidade de ampliar o citado crédito máximo de conformidade co disposto no artigo 30 do Regulamento da Lei de subvencións de Galicia, aprobado polo Decreto 11/2009, do 8 de xaneiro, cando o aumento veña derivado das causas establecidas no número 2 do citado artigo, logo de aprobación da modificación orzamentaria que proceda.
O artigo 31 do dito regulamento, establece que cando a contía total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Tendo en conta que existe crédito susceptible de ser utilizado para este fin como consecuencia dunha maior dispoñibilidade orzamentaria, e que no transcurso do procedemento administrativo de concesión das axudas nalgunha das liñas o número de solicitantes foi inferior ao agardado, mentres que noutras o volume de axuda solicitada superou amplamente a dispoñibilidade orzamentaria, considérase conveniente facer unha redistribución de fondos entre as distintas aplicacións e ampliar o importe inicial para o ano 2019 en 896.900 € e para o ano 2020 en 1.866.400 €, de maneira que se poidan atender un maior número de solicitudes presentadas.
De acordo co anterior, unha vez declarada a dispoñibilidade de crédito, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Primeiro. Ampliar a dotación de fondos inicialmente prevista nesta convocatoria para o ano 2019 na contía de 896.900 € e para o ano 2020 na contía de 1.866.400 €, polo que o crédito orzamentario total asignado para estas axudas para a anualidade 2019 tras esta ampliación ascende a 2.213.568 € e para a anualidade 2020 ascende a 2.549.732 €.
Terceiro. Redistribuír os fondos asignados ás subvencións a proxectos novos de dinamización do Xacobeo 2021 dentro do programa O teu Xacobeo para a anualidade 2020, en función do volume de solicitudes, do seguinte xeito:
Cuarto. A presente modificación, unha vez publicada no
Diario Oficial de Galicia
, non implicará apertura dun novo prazo para presentar novas solicitudes.
Santiago de Compostela, 11 de xuño de 2019